open-index/open-wikipedia-markdown huggingface dataset:
Kuldebølgen i Europa 2006

**Kuldebølgen i Europa 2006** var en uvanlig kuldebølge, noe som resulterte i unormale vinterforhold over store deler av Europa. Dette markerte en periode av ekstreme meteorologiske forhold hvor Sør-Europa hadde kulde og snø, mens steder i Nord-Norge var uvanlig mildt. 

Fenomenet startet 20. januar i Russland med temperaturer under -40°C og bredte seg videre til Sentral-Europa. Deler av Polen, Slovakia og Østerrike opplevde temperaturer falle under -30°C. Kulden resulterte i dødsfall for anslagsvis 50 mennesker i Russland, og det var mange døde også i Moldova og Romania. En endelig dødsstatistikk viste omkring 200 døde i Europa. De abnorme forholdene avtok gradvis mot slutten av måneden.

## Temperaturmålinger under kuldebølgen

*Moskva : -31°C
*Warszawa : -26°C
*Kyiv : -24°C
*Dresden : -21°C
*Berlin : -20°C
*Göteborg : -20°C
*Wien: -19°C
*București : -19°C
*Zürich : -9°C
*Granada  : -9°C
*Belfast : -8°C
*Genève : -6°C
*Korfu  : -1°C
*Casablanca  : -1°C
*Burgas, Bulgaria : -15°C
Nær frysetemperaturer ble også notert i Balearene, nordvestlige Afrika og lengst sør i Spania.

## Referanser
Berik Köpesjov

**Berik Köpesjov** (kasakhisk ; født 30. januar 1987) er en kasakhstansk syklist som i 2008 og 2009 syklet for Astana.

## Eksterne lenker
*
Shoot ’Em Up (film)

***Shoot 'Em Up*** er en amerikansk actionfilm fra 2007 skrevet og regissert av Michael Davis og produsert av Susan Montford, Don Murphy og Rick Benattar. Filmen ble første gang utgitt i USA 7. september 2007. Den kom til Norske kinoer 26. desember 2007.

## Handling
Filmen følger Smith (Clive Owen), en omstreifende  med en omfattende militær bakgrunn og en forkjærlighet for gulrøtter som kun ønsker å få være i fred. Smith blir involvert i en kompleks politisk konspirasjon når han hjelper en gravid kvinne som blir jaget av en leiemorder. Han tar barnet og drar på flukt med en ammende postituert (Monica Bellucci). Den uvanlige familien blir forfulgt av den intelligente og skruppelløse Hertz (Paul Giamatti) og hans bande av gangstere.  En myriade av detaljerte skuddvekslinger og kampscener følger, hvor Smith etterhvert klarer å sette brikkene sammen for å forstå historien. En amerikansk senator som kjemper for en strengere våpenpolitikk har oppfostret babyer for å bruke benmargen fa dem til å kurere sin egen kreft. En fremtredende våpenbaron har hyret Hertz for å drepe alle babyene.

## Medvirkende
* Clive Owen i rollen som Smith
* Monica Bellucci i rollen som Donna Quintano
* Paul Giamatti i rollen som Hertz
* Stephen McHattie i rollen som Hammerson
* Ramona Pringle i rollen som Baby's Mother

## Eksterne lenker
* 
* 
*
Eugène Estève

**Eugène-Martin-François Estève** (født 26. mars 1807 i Paris i Frankrike, død 1. juli 1848 i Zikawei i Shanghai i Kina) var sammen med pater  Claude Gotteland den første jesuitt som kom som misjonær til Kina på 1800-tallet, etter at ordenen var blitt oppløst i 1770-årene og gjenopprettet i 1814.

Det var Luigi de Besi, den apostoliske vikar for Shandong og Henan, og midlertidig ansvarlig for bispedømmet Nanjing, som i brev til jesuittergeneralen, pater Roothaan, den 18. september 1841 bad om å få jesuittmisjonærer så fort som mulig. De kristne i Jiangnan hadde allerede tidligere fremført samme ønske til jesuittgeneralen (1832), dronningen av Portugal (1838) og pave Gregor XVI (1840). 

De to franske jesuittene ankom Shanghai 12. juni 1842.

## Se også
* Liste over kinamisjonærer tilhørende jesuittordenen

## Referanser
Dreamgirls (film)

***Dreamgirls*** er en amerikansk filmmusikal fra 2006 i regi av Bill Condon. I rollene ses blant andre Jamie Foxx, Beyoncé Knowles, Eddie Murphy, Jennifer Hudson og Anika Noni Rose. Filmen hadde premiere i USA  25. desember 2006 og norsk premiere 2. mars 2007.

## Handlingsreferat
I 1962 i Michigan, møter den unge bil-selgeren Curtis Taylor Jr. en gruppe sangere kjent som "The Dreamettes" som består av sanger Effie White og Deena Jones og Lorrell Robinson, på et talent-show. Curtis presenterer seg som deres nye manager, og legger til rette for at jentene blir backup-sangere for Chitlin' Circuit-stjerne Jimmy "Thunder" Early.

Curtis grunnlegger snart sitt eget plateselskap, Rainbow Records, og bruker Effies bror, C.C. som manus-forfatter. Effie blir snart forelsket i Curtis, og den gifte Jimmy begynner en affære med Lorrell. Curtis dropper til slutt Effie fra gruppen, og ansetter hans egen sekretær Michelle Morris til å ta over hennes plass. I 1973 har Effie blitt fattig, overlever på offentlige ytelser, og bor i Detroit sammen med datteren Magic.

Effie sliter med å starte sin musikk-karriere på nytt, og begynner å opptre ved en lokal klubb. I mellomtiden har Jimmy og sangerne hans blitt superstjerner, og har flyttet til Los Angeles. Men ett år senere sliter Jimmy med alvorlig narkotika-misbruk, og opplever et sammenbrudd i løpet av Rainbow Records sitt 10-årsjubileum på TV. Curtis dropper ham fra gruppen, og Lorrell avslutter deres affære. Jimmy blir kort tid senere funnet død av en heroin-overdose, og desillusjonert av alt som har skjedd ønsker C. C. å reise tilbake til Michigan og forene seg med Effie.

## Låter

## Priser og nominasjoner
### [[Den 79. Oscar-utdelingen]]
**Tildelinger:**
* Beste kvinnelige birolle – Jennifer Hudson
* Beste lydmiks

**Nominasjoner:**
* Beste mannlige birolle – Eddie Murphy
* Beste sang – «Listen» 
* Beste sang – «Love You I Do»
* Beste sang – «Patience»
* Beste scenografi
* Beste kostymedesign

### [[Golden Globe-prisene#Golden Globe 2007|Den 64. Golden Globe-utdelingen]]
**Tildelinger:**
* Beste musikal eller komediefilm
* Beste mannlige birolle – Eddie Murphy
* Beste kvinnelige birolle – Jennifer Hudson

## Skuespillere

* Jennifer Hudson som Effie White.
* Jamie Foxx som Curtis Taylor Jr.
* Beyoncé Knowles som Deena Jones.
* Anika Noni Rose som Lorrell Robinson.
* Keith Robinson som C.C. White.
* Eddie Murphy som James "Thunder" Early.
* Sharon Leal som Michelle Morris. 
* Hinton Battle som Wayne.
* Loretta Devine som Jazz Singer.
* Dawnn Lewis som Melba Early, James sin kone.
* John Lithgow som Jerry Harris. En film-produsent.
* John Krasinski som Sam Walsh. Jerry Harris sin manus-forfatter.
* Jaleel White som talent-jager.
* Cleo King som Janice.
* Robert Cicchini som Nicky Cassaro.
* Yvette Nicole Brown som sekretær hos Curtis Taylor.

## Referanser


## Eksterne lenker
* 
*
Novyj Oskol

**Novyj Oskol** (russisk: Новый Оскол) er en by i Belgorod oblast i Russland. Den ligger ved elva Oskol, rundt 90&nbsp;km nordøst for Belgorod.

## Demografi
Befolkningsutvikling:
:

## Referanser


## Eksterne lenker
*
Paul Obiefule

**Paul Ikechukwu Obiefule** (født 15. mai 1986) er en nigeriansk fotballspiller. Han er sentral midtbanespiller, og spiller for Lillestrøm Sportsklubb på utlån fra Hønefoss BK.

Han kom til Fotballklubben Lyn fra danske Viborg FF i juli 2007. Flere klubber var interessert i hans tjenester, blant annet engelske Bolton Wanderers, men han valgte å skrive under for Lyn på en ettårskontrakt.

Obiefule debuterte for det nigerianske landslaget i 2004. Han var også i troppen til Afrikamesterskapet i fotball i 2006, men fikk ikke spilletid.

Han kom til Hønefoss Ballklubb før 2010 sesongen og ble i midten av 2011 sesongen leid ut til Lillestrøm Sportsklubb. Hønefoss og Obiuefule er enige om å avslutte samarbeidsforholdet og han vil være Hønefoss Ballklubb-spiller frem til 31. desember 2011, men vil være på utlån til Lillestrøm i denne perioden.

## Referanser


## Eksterne lenker
*
Grajvoron

**Grajvoron** (russisk: Гра́йворон) er en by i Belgorod oblast i Russland. Den ligger ved elva Vorskla (ei sideelv til Dnepr), rundt 65&nbsp;km sørvest for Belgorod.

Grajvoron sloboda ble grunnlagt i 1678. Bosetningen fikk bystatus i 1838.

## Demografi
Befolkningsutvikling:
:

## Kjente personer fra Grajvoron
*Vladimir Sjukhov &ndash; ingeniør og oppfinner

## Referanser


## Eksterne lenker
*
Diablo Cody

**Brook Busey**, bedre kjent under pseudonymet **Diablo Cody**, (født 14. juni 1978) er en Oscar-belønnet manusforfatter, skribent, forfatter, journalist og blogger fra USA. Cody fikk stor anerkjennelse som manusforfatteren til dramafilmen *[[Juno (film)|Juno]]* fra 2007, som hun også vant Oscar for beste originalmanus.

En situasjonskomedie skrevet av Cody kalt *[[The United States of Tara]]*, basert på en idé av Steven Spielberg, er under produksjon hos Showtime. Hun har flere andre manuskripter under bearbeidelse hos forskjellige film- og TV-selskap.

## Referanser


## Eksterne lenker
* Hennes blogger:
** The Pussy Ranch hos blogspot.com, oppstart september 2007
** The Pussy Ranch hos City Pages, februar 2005 – september 2007
** The Pussy Ranch hos blogspot.com via Internet Archive, februar 2003 – august 2004
** Red Secretary hos GeoCities, 1. november 2002 – 4. desember 2002
* 
* Intervju med Diablo Cody om *JUNO* ved Telluride filmfestival, 10. september 2007
Beste animasjonsfilm

**Beste animasjonsfilm** har flere betydninger og kan sikte til:
*Oscar for beste animasjonsfilm
*Annie Award for beste animasjonsfilm
Hans Andreas Limi

**Hans Andreas Limi** (født 1960) er en norsk politiker (FrP). I 2023 ble han valgt til partiets 1. nestleder. Han er stortingsrepresentant for Akershus siden 2013. Han var FrPs parlamentariske leder fra 2017 til 2020. Han er partiets finanspolitiske talsmann.

Etter Telemark Handelsgymnas ble han bankfullmektig i Porsgrunn i 1979 og gikk 1. avdeling ved Bankakademiet. I 1979 meldte han seg også inn i Fremskrittspartiet. Han var generalsekretær i Fremskrittspartiets Ungdom 1984–1986, kontorsjef i Fremskrittspartiet 1986–1988 og deretter generalsekretær i partiet.

Limi var medlem av Skien bystyre og formannskap 1984–1987. Han var medlem av Oslo bystyre fra 1988, men fikk permisjon fra vervet i 1989. Han overtok som finansbyråd i Oslo etter Sverre Frich jr. i april 1991 og satt ut året.

Limi avgikk som generalsekretær i Fremskrittspartiet i mai 1994, og ble eiendomssjef i Olav Thon-gruppen. Han har siden vært utviklingsdirektør i Steen & Strøm, etableringsdirektør i ICA Norge og selvstendig konsulent.

Han var medlem av Bærum kommunestyre 2011–2015 og leder i Akershus FrP 2012–2016. Limi har også sittet i Kringkastingsrådet. 

Han giftet seg i 1984 med Vibeke Limi, som også er FrP-politiker.

## Stortingskomiteer
* 2025–2029: første nestleder i Stortingets finanskomité
* 2020–2025: medlem i Stortingets finanskomité
* 2017–2020: medlem i Stortingets utenriks- og forsvarskomité
* 2013–2017: medlem i Stortingets finanskomité

## Referanser


 



## Eksterne lenker
* 
*
Stroitel

**Stroitel** (russisk: Строи́тель &ndash; oversatt: *bygger*) ) er en by i Belgorod oblast i Russland. Den ligger ved elva Vorskla (ei sideelv til Dnepr), rundt 20&nbsp;km nord for Belgorod.

Stroitel ble grunnlagt i 1958 i forbindelse med den planlagte utbyggingen av Jakovlevskij-gruven. Den fikk status som bymessig bosetning i 1960, og bystatus i 2000.

## Demografi
Befolkningsutvikling:
:

## Referanser
Verena Scholz

**Verena Scholz** (født 1975 i Hamburg) er en tysk-norsk videokunstner. Hun jobber ved "AUGO-verksted for leitande kunst" i Larvik. Dessuten er hun formidler for Nasjonalmuseets vandrerutstilinger DKS Vestfold.  

## Utdannelse
* Studium Kunst & Medien und Biologie ved Carl von Ossietzky Universität i Oldenburg, Tyskland, (1996&ndash;2001)

* Kunstlinje ved Walddorfer Gymnasium, Abitur, Tyskland

## Utstillinger (utvalg)
* Videoprojeksjon i steinbrudd i Tjølling (2002)

* Østlandsutstillingen (2005) og (2006)

* Høstutstillingen (2006)

## Stipend og støtte
* Statens arbeidsstipend for unge/nyetablerte kunstnere fra Norsk kulturråd (2004)

* Støtte fra Norsk filminstitutt for DKS-prosjektet *Makro* (2007)

* Vestfold fylkeskommunes kulturstipend (2008)

I en melding fra Vestfold fylkeskommune fremgår det at "Scholz bruker landskapet og naturen som lerret. Naturen møter medial
teknikk uten at det etterlater spor". Hun kommer nå til å forske på projeksjon av bevegelige bilder på vann (foss, elv, hav). Dette skal bli utforsket på steder med kulturell verdi i Vestfold: Lardal, Kjærra Fossepark; Horten, Karljohansvern og Larvik, Hammerdalen.

Scholz er nå bosatt på Engelstad i Lardal.

## Kilder
* "Vann som lerret" (Østlands-Posten 26. april 2008)

## Eksterne lenker
* https://web.archive.org/web/20110203060331/http://www.vs-mp.com/
Hitlers tapte flåte

**Hitlers tapte flåte** er tre tyske ubåter som under den andre verdenskrig utgjorde en stor trussel mot de allierte i Svartehavet. De tre ubåtene het U-19, U-20 og U-23, og var en del av en flåte på seks ubåter som begynte å senke allierte skip i Svartehavet i 1941.

Tyskland opererte i Svartehavet i cirka 3 år, og på de tre årene senket de rundt 45 000 tonn alliert skipstonnasje. På disse tre årene mistet tyskerne tre ubåter. Tyskerne hadde en base i Romania, men da Romania gikk over til de allierte i 1944 miset tyskerne denne basen.

Når de ikke lenger hadde denne basen var de tyske ubåtene fanget i Svartehavet uten noen mulighet for å få flere forsyninger. For å unngå at ubåtene havnet i de alliertes hender så ble de tre ubåtene senket av tyskerne selv.

Ubåten U-20 ligger på 25 meters dyp. De to andre ubåtene ligger på 50 og 500 meters dyp.
Alvhild (mytologi)

**Alvhild** (norrønt *Alfhildr*) er en kvinne i norrøn mytologi. Hun var en av de fire hustruene til kong Hjordvald, men listes først av hustruene i *[[Kvadet om Helge Hjordvardsson]]* i innledningen. Denne teksten er en av kjempekvedene i *[[Den eldre Edda]]*. Med Hjordvald fikk Alvhild sønnen Hedin. 

Dette er den eneste som er nevnt om Alvhild. Det finnes dog en annen Alvhild i norrøn mytologi: Alvhild, datter av kong Sivard i Gøtaland som nevnes i *[[Gesta Danorum]]*, et dansk middelalderverk på latin.

## Referanser


## Litteratur
* *Edda (Den eldre Edda og Den yngre Edda)* i Ivar Mortensson-Egnunds oversettelse, Det Norske Samlaget 2002. ISBN 82-521-5961-3
* Lind, Idar: *Norrøn mytologi frå A til Å*. Oslo: Samlaget 2007, 2. utg. ISBN 978-82-521-7141-9
Grahamsmel

**Grahamsmel** er en type mel som ble utviklet av en amerikansk prest ved navn Sylvester Graham som levde fra 1794 til 1851. Han utviklet en type mel der kornkjernen, kimen og skallene ble knust hver for seg og deretter blandet sammen til slutt.
Allerheiligenvloed

**Allerheiligenvloed** kan vise til:

*Allerheiligenvloed i 1170
*Allerheiligenvloed i 1532
*Allerheiligenvloed i 1570
*Allerheiligenvloed i 1675
«Navarra» (1920)

**«Navarra»** var en spansk krysser. Hun ble først sjøsatt i 1920 som «Reina Victoria Eugenia». I 1931 skiftet hun navn til «Republica», og under den spanske borgerkrigen skiftet hun igjen navn til «Navarra».

Skipet hadde opprinnelig en hovedbestykning bestående av ni 6 tommers kanoner. I 1936 ble hun overhalt, hovedbestykningen ble redusert til seks 6 tommers kanoner og hun fikk fire 88 mm og to 2 punds luftvernkanoner. I tillegg ble kjelene bygget om til oljefyring, noen av kjelene ble også fjernet og en av de opprinnelig tre pipene ble fjernet. Hun fikk også en helt ny bro.

Under den spanske borgerkrigen ble «Navarra» en del av nasjonalistenes flåte. I desember 1942 var hun den eneste gjenværende krysser i den spanske flåten. Etter den andre verdenskrig ble hun brukt som stasjonært skoleskip frem til hun ble tatt ut av tjeneste i 1956.

## Referanser
Skällinge

**Skällinge** er et tettsted i Varberg kommune i Hallands län i Halland i Sverige. Det ligger rundt 20 kilometer nordøst for Varberg. I 2010 hadde tettstedet 626 innbyggere.

## Referanser
Michael Walta

**Michael Walta** eller *Wan Mike* (født 19. november 1606 i München i Bayern, død i februar eller mars 1644 i Puzhou i Kina) var en katolsk prest og kinamisjonær tilhørende jesuittordenen. 

Han trådte inn i ordenen den 29. juli 1623 i Landsberg, og reiste ut fra Lisboa den 13. april 1635. Han ankom Kina i 1638, og virket i Hangzhou, Nanjing, Beijing, Jiangzhou og fra 1642 i Puzhou.

## Se også
* Liste over kinamisjonærer tilhørende jesuittordenen

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Morgenstjerne

**Morgenstjerne** var et slagvåpen som ble brukt i middelalderen. Det var en type kølle med et skaft av tre, og et køllehode av metall som hadde én eller flere skarpe pigger. Navnet kommer av at hodet minnet om en stjerne. Det fantes både korte versjoner som ble brukt i én hånd, og lengre versjoner som man brukte med begge hender. 

Den langskaftede varianten finner en også igjen i vekterfiguren i Gjensidige forsikring-logoen.

Navnet forveksles often med det som på engelsk kalles en *[[flail]]*, et våpen bestående av et skaft med et køllehode som hang fra en kjetting.

## Referanser


## Eksterne lenker
*
Quipu

**Quipu** var et skriftspråk som ble oppfunnet av inkaene i Sør-Amerika. 

En quipu var en tråd som det ble knyttet en rekke tynne tråder på. Hver enkelt av disse trådene hadde et bestemt antall knuter. Størrelsen og antallet på knutene fortalte det hemmelige budskapet.

Meldingen ble overlevert ved hjelp av quipuer, det foregikk med at *[[chasqui]]* løpere sprang som en stafett. Ved hjelp av veinettet kun man sende en melding 242 km per dag,

Etter at Spania erobret områdene som inkaene levde i, så brukte inkaene quipuer til å signalisere til hverandre med. Av den grunnen forbød de spanske erobrerne at inkaene brukte slike quipuer, og etterhvert gikk hele systemet i glemmeboken. 

Det er fortsatt ingen som har klart å finne ut hvordan systemet fungerte.

## Referanser
Struma (andre betydninger)

**Struma** kan referere til:

*Struma, en tilstand av forstørret skjoldbruskkjertel
*Struma (elv), i Bulgaria og Hellas
*«Struma», et flyktningskip senket i 1942
AC Monza Brianza 1912

**Associazione Calcio Monza Brianza 1912** (grunnlagt 1912) er en italiensk fotballklubb fra Monza, Lombardia. 

Etter å ha vært trent av Nils Liedholm 1968–1969 og Gigi Radice året etter, kom de svært nær å rykke opp til Serie A i 1969–1970. Men de klarte det ikke. Den senere AC Milan-klippen Christian Abbiati spilte her 1994–1998, og den franske forsvarsspilleren Patrice Evra fikk tre kamper i 1998–1999. De rykket de ned fra Serie B i 2000. Senere har de holdt seg  i Serie C1, på tross av konkurser i 2004 og nå sist i 2015.

Klubbens farger siden 1933 er rød (gjerne med hvit stolpe) og hvit.

Stadio Brianteo 2014.jpg | Hjemmebanen 


## Spillerstall
Oppdatert 2. september 2024.

### Utlånte spillere

## Kjente spillere
*  Christian Abbiati
*  Alessandro Costacurta
*  Patrice Evra
*  Massimo Oddo

## Kjente trenere
*  Nils Liedholm 1968–1969

## Referanser


## Eksterne lenker
*
Rosendalsmølla

**Rosendalsmølla** er en gammel mølle ved elva Vigga i Brandbu i Gran kommune. Sentralt ved dette vassdraget ligger **Rosendal mølle**, som tidligere har tilhørt gården Rosendal. Dagens møllebygning er oppført 1899-1900 etter en brann. Mølledriften ble nedlagt 1959.

## Elva Vigga
Vigga ligger som en livsnerve gjennom Brandbu. Den har enorm betydning som naturelement, miljøfaktor og ikke minst som et unikt og uerstattelig oppvekststed for storørretstammen i Randsfjorden.

## Dagens drift
Bygget eies i dag av Brandbu og Tingelstad jeger og fiskeforening, og tjener som klubbhus for foreningens medlemmer. 
Foreningen driver forvaltningsarbeid for Brandbu og Tingelstad Allmenning. Dette arbeidet har stor betydning for foreningens yngre medlemmer og omkringliggende skoler da dette øker forståelsen og skaper interesse omkring natur og fiskeforvaltning.

## Historie
Det er all grunn å tro at Rosendal er et urgammelt møllersted. Rosendal mølle hadde sin opprinnelse som gårdskvern tilhørende eieren av gården Rosendal. Den første mølledammen ble i datidens dokumenter også oppgitt å ligge på gården Rosendals grunn. Det første sikre årstallet for mølla er 1826, da møllestedet kom for salg. Den nye eieren ble da Anders Hovelsen Stadstad.
Møllen fikk i de følgende år en rekke forskjellige eiere. I 1877 ble det foretatt en større ombygging. Fra Myrens Verksted foreligger det en tegning fra den tid.

Ifølge Norges Brannkasses protokoll, brant mølla totalt ned i 1891. Av takst holdt 13. oktober 1892 hadde mølla en verdi på 28900,-. 
Mølla brant ned igjen den 23. april 1899. I mellomtiden var den gått over til ny eier. AS Rosendal mølle. Bygget ble satt opp igjen, og var ferdig så ny takst kunne holdes 19. juli 1900. Taksten ble satt til 35210,-. 
Mølla var oppført med samme mål som den nedbrente. Innredningen var også praktisk talt den samme. Den nye eieren støpte en ny mølledam, som sto ferdig i 1909. Dette selskapet drev så mølla til det i 1957 overdro alle sine rettigheter og forpliktelser til AS Hadeland Kornsilo. Rosendal Mølle nedla driften 1. juli 1959 etter overenskomst med A/L Hadeland kornsilo, og mølledriften ble overført dit.

Rosendal mølle ble solgt til Brandbu Jeger- og fiskeforening den 29. mai 1969.
MS «Struma»

**MS «Struma»** var et flyktningskip som ble senket av en sovjetisk undervannsbåt 24. februar 1942.  Skipet fraktet jøder fra Romania til britisk-kontrollerte Palestina. 768 omkom; kun David Stoliar overlevde.

Båten var gammel, hadde ikke kjøkken og bare ett toalett. Etter tre dager på sjøen sviktet motorene og båten måtte legge til kai i Istanbul uten noen mulighet for å kunne seile videre.

Det var ikke så mange av passasjerene som hadde gyldig visum til Palestina, og derfor ble de ikke sluppet inn i Palestina. Derfor måtte passasjerene bo på skipet, der mange av dem holdt på å fryse ihjel. Etter 71 dager ble skipet trukket ut i Svartehavet og etterlatt. Skipet ble drivende rundt i cirka et døgn før båten ble utsatt for en stor eksplosjon og sank. Bare en passasjer, David Stoliar, overlevde eksplosjonen.

Først i 1964 kom det frem at båten var blitt senket av en ubåt fra Den sovjetiske marine.

## Referanser
Wolverine

**Wolverine** (på norsk også kjent som **Jerv**) er en superhelt skapt av Len Wein og John Romita sr. for Marvel Comics i 1974. *Wolverines* første opptreden var i *[[The Incredible Hulk]]* nummer 180-181 skrevet av Wein og tegnet av Herb Trimpe. Da Marvel skulle relansere superheltgruppen X-Men i 1975 ble *Wolverine* tatt opp som medlem, og siden har han hatt et fast tilholdssted i *X-Mens* hjørne av Marveluniverset.

I 1982 utkom det en fire delers miniserie om *Wolverine* av Chris Claremont og Frank Miller (på norsk i 1987). I 1988 fikk *Wolverine* et eget fast månedlig hefte. Mange forfattere og tegnere har arbeidet med serien opp gjennom årene, bl. a. Chris Claremont, John Buscema, Peter David, Archie Goodwin, Erik Larsen, Marc Silvestri, Jo Duffy, Klaus Janson, Larry Hama, Mark Millar og John Romita Jr.

De siste 30 årene har *Wolverine* vært en av Marvels aller mest populære figurer. Det er derfor utgitt et utall miniserier og enkeltutgivelser med figuren, i tillegg til at han er en hyppig gjest i andre superhelters serier.

Wolverine er en mutant, noe som i Marveluniverset betyr at han er født med superevnene sine. Wolverine har den evnen at sår på kroppen hans leges svært hurtig. I tillegg har han spesielt sterk luktesans, hørsel etc. Wolverine har også fått et metallskjelett av adamantium operert inn i kroppen. Han har også sylskarpe metallklør som han kan skyte ut fra hendene som springkniver.
Lille kylling

***Lille kylling*** (originaltittel: *Chicken Little*) er en amerikansk animert science fiction-komedie og fantasyfilm for barn fra 2005 produsert av Disney-konsernet. Filmen handler om en kylling som desperat forsøker å advare de andre dyrene om at himmelen er i ferd med å falle ned. Han skaper kaos og blir senere misstrodd, men det ingen vet er at en invasjon fra verdensrommet er under emning.

Filmen ble også lansert i 3D-utgave (som på den tiden bare kunne vises på digitale kinoer).

Den er den 45. filmen i rekken av Disneys klassikere.

## Handling
Når lille kylling får noe i hodet er han overbevist om at himlen holder på å falle ned. Han varsler sine venner, familie og alle han treffer og snart er panikken et faktum. Men så snart den falske alarmen oppdages er kyllingens rykte ikke det beste. Da blir jorden invadert av utenomjordiske vesener. Lille kylling og hans venner må forsøke å redde verden uten å skape panikk på nytt.

## Om filmen
### Popularitet og økonomi
*Lille kylling* innbrakte $314,4 millioner på verdensbasis, hvorav $135,4 millioner i USA, noe som plasserte den på 14. plass over de mest innbringende filmene i USA i 2005.

Produksjonskostnadene var på $150 millioner.

### Anmelderne
Den ble ikke så godt mottatt av anmelderne, noe som gjenspeiles i at den har fått 37 % på Rotten Tomatoes.

De norske anmelderne gav den blandet mottakelse.

## Originale stemmer
* Zach Braff som Chicken Little.
* Joan Cusack som Abigail "Abby" Mallard (også kjent som "Ugly Duckling") den beste vennen til Chicken Little.
* Dan Molina som en gullfisk som bruker en dykkerhjelm fylt med vann for å overleve over vann.
* Steve Zahn som Runt of the Litter. En stor gris som er mye større enn sine søsken.
* Garry Marshall som Buck "Ace" Cluck. Faren til Chicken Little.
* Amy Sedaris som Foxy Loxy. En slem rev, og baseball-stjerne.
* Mark Walton som Goosey Loosey. En gås som er Foxy Loxy's beste venn og håndlanger.
* Don Knotts som Turkey Lurkey. En kalkun og ordfører for Oakey Oaks.
* Fred Willard som Melvin
* Catherine O'Hara som Tina
* Patrick Stewart som Mr. Woolensworth
* Wallace Shawn som rektor Fetchit
* Patrick Warburton som en politi-betjent.
* Adam West som Ace
* Harry Shearer som en hund som arbeider som annonsør.

## Norske stemmer
* Sigurd Sollien som Lille kylling
* Berit Boman som Anna Metanna
* Jonas Rønning som Nurk E. Lurken
* Jon Skolmen som Kåre Klukk
* Finn Schau som Lektor Ullensvang
* Helge Reiss som Ordfører Karl Kuhn
* Henriette Steenstrup som Dessi Rev
* Anders Hatlo som Rektor Hunnestad
* Øyvind B. Lyse som Steffen Retriversen
* Øivind Blunck som Per Vikebø
* Guri Schanke som Turid Vikebø
* Håvard Bakke som Ace/Kaptein Kylling

## Referanser


## Eksterne lenker
* 
*
US Sassuolo Calcio

**Unione Sportiva Sassuolo Calcio**  er en italiensk fotballklubb fra byen Sassuolo, som  ligger ved Modena i Emilia-Romagna og har omkring 40 000 innbyggere.

De har både herre- og damelag, begge i sine respektive toppdivisjoner.

Klubbens hovedsponsor er Mapei, en ledende leverandør av lim, fugemasser og kjemiske produkter til byggebransjen. Derav navnet på hjemmebanen Mapei Stadium – Città del Tricolore, som både damene og herrene bruker.

## Damelaget
Damelaget ble grunnlagt 1976 som *Santa Croce*. Med navnet **A.S.D. Reggiana Calcio Femminile** vant de Serie A (kvinner) tre ganger, 1990, 1991 og 1993.  A.S.D. betyr Associazione Sportiva Dilettantistica.

De ble i 2016 kjøpt av Sassuolo og fikk navnet  **A.S.D. Sassuolo Calcio Femminile**. De rykket opp til sin Serie A (kvinner) i 2016.  

President er Elisabetta Vignotto som satt for Reggiana siden 1993.

## Herrelaget
Herrelaget ble grunnlagt i 1920. Etter å ha spilt i amatørseriene, rykket de i 1968 opp i Serie D.  I 1974 antok de dagens navn etter å ha slått seg sammen med flere mindre lag.  De spilte på fjerde nivå (C2) fra 1984 til de rykket ned i 1990.  Så var det C2 fra 1998, C1 fra 2006, Serie B fra 2008 og Serie A fra 2013.

De unngikk såvidt nedrykk i 2013/14, ble nummer 12 i 2014/15.  Sjetteplassen  i 2015/16 sikret laget spill i UEFA Europa League 2016/17 der de nådde gruppespillet.

## Spillerstall
Oppdatert 3. november 2024.

                 

### Utlånte spillere

## Referanser


## Eksterne lenker
* 
* Fan side
Hästholmen

**Hästholmen** er et tettsted i Ödeshög kommune i Östergötlands län i Östergötland i Sverige. I 2010 hadde tettstedet 342 innbyggere.

## Referanser
Peyote

**Peyote** (*Lophophora williamsii*) er en liten kaktus som vokser i de sørvestlige deler av USA, og ned til sentrale deler av Mexico, og inneholder et psykoaktivt stoff som gir en narkotisk rus. Omtrent 0,4 % av plantens vekt er det psykedeliske fenetylaminet meskalin, og kaktusen har en lang tradisjon som et religiøst sakrament blant det amerikanske urfolket.

Som de fleste andre artene i Lophophora-familien, vokser peyote veldig sakte, og kan bruke opp til tre år på å nå blomstringsfasen.

## Referanser


## Eksterne lenker
*
Kristine Jacobsen

**Krstine Jacobsen** (født 5. juni 1973 i Larvik) er en norsk bildekunstner, sanger og låtskriver.

## Utdannelse
* Einar Granum Kunstskole, Oslo
* Statens håndverks- og kunstindustriskole, Oslo
* Bauhaus universitetet, Weimar, Tyskland

Hun har hatt flere kunstutstillinger og maler mye abstrakte bilder.

## Musikkarriere
Jacobsen har drevet med musikk store deler av livet. Hun dannet sitt første rockeband, Amaze, som sekstenåring. Siden dengang har hun spilt i både popband, danseband og jenteband.  I de senere årene har hun fokusert mer på jazz. I 2003 startet hun duoen Bim & Bianca sammen med svenske Bengt Öberg. Duoens musikk er en sammenblanding av elektronika, jazz og pop. Sommeren 2008 spiller de inn debutplaten på en øde øy utenfor Åland. Den blir utgitt til høsten på Honeymilk Records.

Hun er oppvokst i Stavern, men er i dag bosatt på Nesodden sammen med sin datter.

## Eksterne lenker
* Kristine Jacobsen sin offisielle nettside
* Lytt på noen av sangene til Bim & Bianca
Nordvestbanen

**Nordvestbanen** er en dansk statseid jernbanestrekning mellom Roskilde og Kalundborg, den ble innviet 30. desember 1874.

Nordvestbanens persontrafikk drives av DSB og er på 4.-plass i Danmark, etter S-banen, Vestbanen og Øresunds/Kystbanen. Banens mest trafikkerte stasjon er Holbæk med rundt 7&nbsp;000 passasjerer daglig.

## Linjekart

|}

## Referanser

## Eksterne lenker
* Banedanmark Netredegørelsen 2014 Bilag 3.1A Baner i Danmark
* Banedanmark: Tjenestekøreplanens Indledende Bemærkninger (TIB), Strekning 5
AS Cittadella

**Associazione Sportiva Cittadella** er en italiensk fotballklubb fra Cittadella, Veneto. Klubben spiller i Serie B og ble grunnlagt i 1973, etter fusjonen mellom *US Cittadellense* og *AS Olympia*.

## Referanser


## Eksterne lenker
*
Lasermannen (film)

***Lasermannen*** (origialtittel: *Laserblast*) er en amerikansk sciencefiction- og grøsserfilm fra 1978 med Kim Milford og Cheryl Smith i hovedrollene. Regi er ved Michael Rae.

## Handling
Billy (Kim Milford) er en ung mann som lever i en småby i California og som blir trakassert både av politi og jevnaldrende. En dag finner han et laservåpen og en «kraftpakke»  som to fremmede vesener har mistet under en kamp mot fiender. Billy oppdager raskt hvilken makt laservåpenet gir ham, men han vet ikke at kraftpakken etterhvert vil påvirke hans personlighet. Ved hjelp av våpenet startet han en voldsom kamp mot sine tidligere plageånder, men blir samtidig forvandlet til et uhyre som er helt besatt av ødeleggelseslyst. Det hele leder til et klimaks når de to romvesenene returnerer til jorden for å hente tilbake våpenet.

## Om filmen
*Lasermannen* er en lavbudsjettfilm med et klart B-preg som fikk en renessanse midt på 1990-tallet da den ble stemplet som en såkalt «MST3K-film» (Mystery Science Theater 3000). Dvs. sciencefictionfilmer som blir stemplet er ufrivillig komiske og som derfor får en egen severdighet. I 1996 ble den vist på den am. fjernsynskanalen Comedy Central som en del av den «filmhånende» Tv-serien Mystery Science Theater 3000. Programmet gjorde blant annet et nummer ut av at filmkritikeren Leonard Maltin i sin tid hadde gitt filmen høyere karakter enn flere kjente filmsuksesser. Den har siden 90-tallet blitt regnet som en kultfilm.

En nyinnspilling med tittelen *Deadly Weapon*, kom 1989.

### I Norge
Filmen ble utgitt på VHS i 1983-84 av Videoklubben Månedens Film under tittelen *Lasermannen*.

## I rollene
(utvalg)
*Kim Milford – Billy Duncan
*Cheryl Smith – Kathy Farley
*Gianni Russo – Tony Craig
*Ron Masak – Sheriff
*Dennis Burkley – Deputy Pete Ungar
*Barry Cutler – Deputy Jesse Jeep
*Roddy McDowall – Doctor Mellon 
*Mike Bobenko – Chuck Boran
*Eddie Deezen – Froggy
*Keenan Wynn – Colonel Farley

## Referanser


## Eksterne lenker
* 
* VHS videocover  (svensk videocover fra ca. 1982-83, begge sider)
Falerum

**Falerum** er et tettsted i Åtvidaberg kommune i Östergötlands län i landskapet Småland i Sverige. I 2010 hadde tettstedet 242 innbyggere.

## Referanser
Borghamn

**Borghamn** er et tettsted i Vadstena kommune i Östergötlands län i Östergötland i Sverige. Det ligger ved østbredden av innsjøen Vättern, cirka 14 kilometer sørvest for Vadstena. Fram til 2005 var Borghamn et tettsted, og hadde da 227 innbyggere, men i 2010 var innbyggertallet sunket under 200, som er grensen for å regnes som tettsted i Sverige.

## Referanser
Axelsons Gymnastiska Institut

**Axelsons Gymnastiska Institut** er Skandinavias eldste og største alternativmedisinske skole. Det ble etablert i 1962 av Hans Axelson. Axelsons Gymnastiska Institut har ledet utviklingen av moderne svensk massasje og kroppsterapi i Skandinavia. Det har dessuten Nordens bredeste kurstilbud innen komplementær medisin. 4000 elever blir utdannet årlig. Axelsons Gymnastiska Institut har seks skoler i Norden, blant annet i Oslo, samt tre i Japan. Det har en internasjonal lærerstab på hundre lærere (leger, naprapater, kiropraktorer, massasjeterapeuter med mer).

## Referanser


## Eksterne lenker
* 
* Offisiell norsk hjemmeside
* Hans Axelson
* Hans Axelson "årets företagare" -Föreningen Vetenskap och Folkbildning 
* Massage kan rädda den trötta kroppen - Aftonbladet
* Företagare i hälsa stv.se
Liste over ordførere i Ålesund

**Liste over ordførere i Ålesund** siden formannskapslovene av 1837. Ålesund og Borgund (inkludert Sula) kommuner ble slått sammen i 1968, Sula ble skilt ut som egen kommune i 1977.

## Før 1968
Ålesund ble i 1968 slått sammen med den større Borgund kommune.

### Borgund før 1968

## Referanser
Östra Ryd

**Östra Ryd** er et tettsted i Söderköping kommune i Östergötlands län i Östergötland i Sverige. I 2010 hadde tettstedet 457 innbyggere.

## Referanser
University of Memphis

**  University of Memphis ** er et delstatseid universitet i Memphis i delstaten Tennessee, USA. Det ble opprettet i 1912 som West Tennessee State Normal School. Det ble State College i 1941 og universitet i 1957. Afroamerikanere ble tatt opp fra 1959.

Skolene og fakultetene er:
*College of Arts and Sciences 
*Fogelman College of Business and Economics 
*College of Communication and Fine Arts 
*College of Education 
*Herff College of Engineering 
*UM University College 
*Loewenberg School of Nursing 
*School of Audiology and Speech-Language Pathology 
*Cecil C. Humphreys School of Law (2008)
*UM Graduate School

Ved universitetet var det 20&nbsp;562 studenter og 1&nbsp;279 vitenskapelig ansatte i 2006, og samme året var skolepengene US$ 5&nbsp;256 for studenter folkeregistrert i Tennessee. Studiene gis opp til doktorgradsnivå.

## Referanser


## Eksterne lenker
*
Krokek

**Krokek** er et tettsted i Norrköping kommune i Östergötlands län i Sverige. I 2010 hadde tettstedet  innbyggere.

Bynavnet stammer fra den krokete eika som tidligere var grensemerke mellom Östergötland og Södermanland. Bebyggelsen på stedet består hovedsakelig av villaer og rekkehus, men også en del leiligheter. Besøkende til Kolmårdens djurpark passerer gjennom Krokek.

## Kommunikasjoner
Krokek har en nybygget (ferdig 2005) stasjon på Södra stambanan. Stasjonen kalles «Kolmården» av SJ. Det er også godt utbygd busstrafikk mellom Krokek  og Norrköping. Europavei 4 passerer like vest for tettstedet.

## Referanser
Prajñāpāramitāsūtraen om konger med medlidenhet

**Karunikarāja prajñāpāramitā sūtra**, «Prajñāpāramitāsūtraen om konger med medlidenhet», er den rekonstruerte sanskrit-tittelen på en forkortet utgave av den Store Prajñāpāramitā Sūtra, som er bevart i to oversettelser til kinesisk.

* Av Kumārajīva i to bokruller under tittelen Fóshuō rén wáng bānruòbōluómì jīng (佛說仁王般若波羅蜜經)
* Av Bù Kōng (不空) i to bokruller under tittelen Rén wáng hùguó bānruòbōluómìduō jīng (仁王護國般若波羅蜜多經)

Teksten er ikke bevart på sanskrit eller tibetansk.

## Eksegeser

### Kommentarer oppdaget i Dūn Huáng
I begynnelsen av 1900-tallet ble det oppdaget to små kommentarer til Kumārajīva's oversettelse, i «de tusen Buddhaers huler» i oasebyen Dūn Huáng, Sentral-Asia.

* Rén wáng bānruò shí xiāng lùn juăn dì èr (仁王般若實相論卷第二)
* Rén wáng jīng shū (仁王經疏)

## Se også
* Prajñāpāramitā
* Paramita
* Mahâyâna

## Referanser
University of Mississippi

**  University of Mississippi **, bedre kjent som The **Ole Miss**, er et delstatseid universitet i University i delstaten Mississippi, USA. Det ble opprettet i 1846. Det er også et medisinsk lærested – University of Mississippi medical Center – som ble grunnlagt 1955 i Jackson, Mississippi.

School of Medicine ble brukt som lasarett under borgerkrigen for både Nord- og Sørstatssoldater, særlig etter slaget ved Shiloh. De fleste studenter og lærere lot seg innrullere i Sørstatshæren, Company A, 11th Mississippi Infantry, også kalt *University Grays*. Svært mange av dem døde ved Gettysburg i 1863.

Skolen ble nasjonalt kjent da lokale innbyggere og studenter, noen av dem bevæpnet, forsøkte å hindre den første svarte studenten James Meredith i å bli immatrikulert og studere her den 30. september 1962. To mennesker døde under opptøyene, men Meredith kunne starte i undervisning 2. oktober, takket være beskyttelse fra nasjonalgarden.

## Skolene ved de to campusene
**University of Mississippi**, University:
* School of Accountancy
* School of Applied Sciences
* University of Mississippi School of Business Administration| School of Business Administration
* School of Education
* University of Mississippi School of Engineering|School of Engineering
* College of Liberal Arts
* School of Nursing (lagt til i 2006)
* Graduate School
* School of Law
* School of Pharmacy – opprettet i 1908

**University of Mississippi Medical Center**, Jackson:
* School of Dentistry
* School of Health Related Professions
* School of Nursing
* School of Medicine

Ved universitetet var det 17&nbsp;312 studenter og 1&nbsp;633 vitenskapelig ansatte i 2006, og samme året var skolepengene US$ 4&nbsp;602 for studenter folkeregistrert i Mississippi. Skolepengene ved medisinstudiet er US$ 9&nbsp;206 for lokale studenter fra delstaten. Studiene gis opp til doktorgradsnivå ved begge læresteder.

Universitetet har det største arkivet for bluesmusikk i USA.

## Referanser


## Eksterne lenker
* 
* University of Mississippi Medical Center & School
Oslo Sanitetsforenings Revmatismesykehus

**Oslo Sanitetsforenings Revmatismesykehus** (OSR) var Nordens første revmatismesykehus. Sykehuset ble bygget og drevet av Oslo Sanitetsforening, den første pasienten ble mottatt 15. september 1938. Arkitekten var Lilla Hansen, Norges første kvinnelige arkitekt med en betydelig praksis, og hennes siste store oppdrag. Om dette prosjektet samarbeidet hun med arkitektene Bjercke og Eliassen, «da arbeidet skulle *forceres*.»  

Det var formannen i Oslo Sanitetsforening, Anna Dahl, som startet det hele. Foreningen drev et elevhjem for sykepleiere i Akersbakken, tomten der var stor, og der ble prosjektet realisert. Det var en felles innsats fra alle landets sanitetskvinner som bidro til at Norge fikk Nordens første spesialsykehus for revmatikere. Andreas Martinius Tanberg (1873–1968) ble sykehusets første overlege, i 1963 overtok Erik Kåss denne stillingen. I 1966 ble Jan Pahle ansatt som revmakirurg. 

1. januar 1962 inngikk sykehuset faglig samarbeid med Rikshospitalet og ble med dette en universitetsklinikk, der sykehusets leger var ansatt ved Rikshospitalet og hadde Revmatismesykehuset som tjenestested. I 1966 ble et professorat i revmatologi knyttet til sykehusets overlegestilling.

Sykehuset var i 1970 Norges største spesialsykehus for revmatikere med 147 sengeplasser. Sykehuset tok på den tiden imot pasienter med komplisert sykdom fra hele landet og skilte seg fra de øvrige spesialsykehusene i at 80-90% av pasientene led av betennelsesaktige revmatiske sykdommer og hadde et tilsvarende lavt belegg med pasienter med degenerative sykdommer.

Driften ble nedlagt 1. mars 2000, og ansvaret for pasientbehandlingen overført til de revmatologiske avdelingene ved Diakonhjemmet sykehus og Rikshospitalet. I 2014 kjøpte Olav Thon Gruppen Sanitetsforeningens eiendom Akersbakken 27 og utarbeidet planer for ombygging til 90 seniorleiligheter med servicearealer. Etter igangsatt ombygging fant selskapet *Thongård a.s.* ut at de velholdte bygningene likevel ikke egnet seg for ombygging, og fikk tillatelse til å rive hele anlegget. Det ble revet i 2017 og et nye boliger er under oppføring i 2018.

## Noen historiske år
* 1962 OSR ble universitetsklinikk
* 1966 Erik Kåss ble utnevnt til professor
* 1966 Jan Pahle ble ansatt
* 1999 sykehusets funksjoner ble flyttet til det nye Rikshospitalet
* 2017 sykehuset blir revet av Olav Thon Gruppen

## Overleger
* 1938 Andreas Tanberg
* 1947 Vilhelm Martin Forbech
* 1963 Erik Kåss

## Referanser


## Eksterne lenker
* Norsk Revmatikerforbund
Oliver Lang

**Oliver Lang** er en profesjonell paintballspiller. Han startet å spille paintball da han var 10 år, og noen år etter startet han laget «Team Ironkids». Laget bestod av: Ryan Greenspan, Todd Martinez, Alex Fraige, Davey Williamson, Oliver Lang, Yosh Rau og Eric Roberts.

## Profesjonell paintball karriere
Da Oliver ble 17 år (år 2000) ble han med på laget «Team Ironman», noe som gjorde han mer kjent. Han ble et stort forbilde for mange paintballspillere og kjempet seg opp til og bli en av verdens beste paintballspillere.

Oliver forlot Team Ironman og slo seg sammen med Team Dynasty som bestod av hans gamle barndomsvenner: Alex Fraige, Todd Martinez, Ryan Greenspan, Brian Cole, Brad Maughan og Angel Fragoza. 

I 2006 forlot Oliver Team Dynasty og tjente 100 000 dollar sammen med Team Ironman. Laget ble veldig  bra og vant blant annet verdenscupen i 2007.
Einar Fløttum

**Einar Anton Fløttum** (født 1937) er en tidligere, norsk offiser og politiker (H).

Han vokste opp på Elgeseter i Trondheim som sønn av handelsreisende Jens Einarsen Fløttum (1908–1941) fra Singsås og hustru Aslaug Grande (1906–1991) fra Røra. Han giftet seg i 1955 med Eva Hvidsand fra Trondheim.

Fløttum har hatt sitt yrke i Forsvaret, og tjenestegjorde ved flere flyplasser i Norge. Han tjenestegjorde ved Ørland hovedflystasjon 1958–1971 og ved Andøya flystasjon 1976–1980. Fløttum har tilsammen tre års FN-tjeneste, først som sjef for observatørkorspet på Golanhøyden med standkvarter i Damaskus, i 1996 som FNs forbindelsesoffiser i Beirut, og sist i FNs observatørkorps i Midtøsten. Han avsluttet sin militære karrière som oberstløytnant og forvaltningssjef ved Værnes flystasjon i 1997.

Av hans mange verv kan nevnes varaordfører i Stjørdal 1999–2007, visepresident i Norges Turmarsjforbund fra 2003, leder i Nord-Trøndelag Senior Høyre 2012–2016 og styremedlem i Foreningen Norden i Stjørdal. Han var president i Stjørdal Rotaryklubb 1993–1994 og Rotarys distriktsguvernør for Midt-Norge 1998–1999. Fløttum har blitt tildelt Rotarys høyeste utmerkelse, Paul Harris Fellow. Han er også frimurer og medlem av St. Johanneslogen Nordlyset.

## Referanser
University of Missouri

**  University of Missouri  ** er et delstatseid land-grant-universitet i Columbia i delstaten Missouri, USA. Det ble opprettet i 1839 som det første universitetet vest for Mississippi River. Her ble også trolig verdens første skole for journalistikk åpnet, i 1908.

Hendelser ved skolen ble viktige for svartes adgang til universiteter i USA. Vinteren 1935 søkte fire avgangsstudenter fra det svarte lærestedet Lincoln University men ble nektet videre studier ved University of Missouri. En av dem – Lloyd L. Gaines, vant fram med stemmetallene 6-2 i en historisk dom i USAs høyesterett 12. desember 1938, men Gaines forsvant på mystisk vis i Chicago i mars 1939. I 1950 ble University of Missouri dømt til å ta opp høyeregradsstudenter som hadde fullført lavere grads kurs ved Lincoln.

Campusene ved universitetet er:
* University of Missouri-Columbia (1839) – 28&nbsp;253 studenter
* University of Missouri-Kansas City (1929) – 14&nbsp;213 studenter
* University of Missouri-Rolla (1870) – 5&nbsp;858 studenter
* University of Missouri-St.Louis (1963) – 15&nbsp;540 studenter

Ved universitetet var det 63&nbsp;684 studenter og 3&nbsp;255 vitenskapelig ansatte i 2006, og samme året var skolepengene US$ 23&nbsp;970 for studenter folkeregistrert i Missouri. Studiene gis opp til doktorgradsnivå ved alle campusene.

## Referanser


## Eksterne lenker
*
University of Nebraska

**  University of Nebraska** er et delstatseid land-grant-universitet i Lincoln i delstaten Nebraska, USA. Det ble opprettet i 1850 og har også campuser i Omaha og Kearney. Det undervises blant annet i jus.

Lærestedene ved University of Nebraska er:
*University of Nebraska-Lincoln (1869) – 22&nbsp;106 studenter
*University of Nebraska at Kearney (1903) – 6&nbsp;468 studenter
*University of Nebraska at Omaha (1908) – 13&nbsp;906 studenter
* University of Nebraska Medical Center, Omaha (1869) – 2&nbsp;995 studenter
* Nebraska College of Technical Agriculture, Curtis (1965) – 255 studenter

Ved universitetet var det 45&nbsp;730 studenter og 3&nbsp;350 vitenskapelig ansatte i 2006, og samme året var skolepengene i snitt om lag US$ 5&nbsp;000 for studenter folkeregistrert i Nebraska. Studiene gis opp til doktorgradsnivå ved alle lærestedene unntatt Kearney.

## Referanser


## Eksterne lenker
*  University of Nebraska
* University of Nebraska at Omaha
* University of Nebraska at Kearney
* University of Nebraska Medical Center
* The Nebraska Medical Center
* Nebraska College of Technical Agriculture
Nykyrka

**Nykyrka** er et tettsted i Motala kommune i Östergötlands län i Östergötland i Sverige. I 2010 hadde tettstedet 414 innbyggere.

## Referanser
Sai

**Sai** er et tradisjonelt blankvåpen ifra Okinawa. Det er et spisst stikkvåpen uten egg og med to lange parerstag (Yoku), som er bøyd forover. Våpenet er vanlig i India, Kina, Indonesia, Malaysia, Thailand og Japan. Våpenet brukes til å stikke med og er glimrende til å parere slag ifra sverd og stokker med, på grunn av utformingen på parerstangen.
Nordbanen (Danmark)

**Nordbanen** er en dansk jernbanestrekning mellom København og Helsingør via Hillerød. Strekningen ble tatt i bruk i 1864.

Strekningen København – Hillerød har idag S-tog-trafikk, mellom Hillerød og Køge, og mellom Holte og Høje Taastrup. Strekningen Hillerød – Snekkersten (også kalt *Lille Nord*) har lokaltrafikk som drives av Lokalbanen A/S. Sidestrekningen mellom Hellerup og Klampenborg kalles også *Klampenborgbanen* og har S-togtrafikk mellom Klampenborg og Frederikssund.

## Kilder
* Banedanmark
* Lokalbanens kjøreplaner
Half Hour of Power

***Half Hour of Power*** er Sum 41s første EP. Det ble utgitt 27. juni 2000. Flere omtaler «Half Hour of Power» som Sum 41s første studioalbum, men det regnes i dag som en EP. EP-en solgte til gull i Canada, og suksessen ved «Half Hour of Power» medførte at SUm 41 ønsket å lage en studioalbum og begynte arbeidet med deres første; «All Killer No Filler»

## Sporliste

 6:52 med tillagt lydløs del for at albumet skal vare totalt 30 minutter.
1) Sangen «32 Ways to Die» er referert til sangen «99 Ways to Die» av Megadeth.  2) Sangen «Makes No Difference» finnes også på Sum 41s samlealbum «All the Good Shit» i en nyere versjon.

## Singler
**Sang**
* «Makes No Difference» (Utgitt: 2000). Det ble spilt inn to musikkvideoer til singelen. En musikkvideo og en video der Sum 41 spilte sangen på en liveopptreden ved en privatfest.

**Andre opptredener i media med «Makes No Difference»**
* En coverversjon av sangen av Vinn Lombardo er med i spillet *[[Elite Beats Agents]]* på spillplattformen Nintendo DS fra 2006
* Sangen spiller under rulleteksen av Dragon Ball Z: Bardock - The Father of Goku.
* Sangen er med i spillet *NHL 2002* og *Dave Mirra Freestyle BMX 2* utgitt av selskapet EA Sports
* Sangen er med på Much Music's Big Shiny Tunes 5 samlealbum.

## Plasseringer

## Filmmusikk
* Sangen «Dave's Possessed Hair/It's What We're All About» ble brukt i filmen Spider Man.
* Sangen «Makes No Difference» ble brukt som filmmusikk i filmene; «Bring It On», «Out Cold» og «Van Wilder»

## Personell

* Deryck Whibley – ledende vokalist, rytmegitarist
* Dave Baksh – sologitarist, vokalist
* Cone McCaslin – bass, backupvokalist
* Steve Jocz – Trommer

## Referanser


## Eksterne lenker
*